הירוק כהה שבמרכז התמונה הוא השטח המוערך שעמד לרשות דהיכו, והירוק הבהיר הוא גבולות האימפריה בימי נכדו
**דהיכו** (פרסית עתיקה: **𐎭𐎡𐎣**, מוכר מיוונית בתור: **Δηιόκης** ובתעתיק האחרון לאנגלית: **Deioces**) היה מנהיג מָדַי הנחשב למי שאיחד את השבטים המדיים לכדי ממלכה חזקה. בנוסף הוא סימן את תחילת עלייתה של האימפריה המדית, שלימים מילאה תפקיד משמעותי בהיסטורית המזרח הקדום.

משמעות שמו בפרסית עתיקה מקושר לאדמה כיסוד והתחלה, וכנראה להמחיש בכך שהוא היה למלך הראשון שייסד את השושלת והאימפריה החזק של מדי. אם כי הישגיו ומעמדו שנויים במחלוקת בקרב חוקרי ההיסטוריה המודרניים.

מקורות ומעמד היסטורי
--------------------

ידוע על מעט פרטים ארכאולוגיים המקושרים למדי, שנמצאו ברובם במהלך המאה ה-20, ונחקרו בעיקר לפני המהפכה האיראנית, בנוסף מפני שהמדיים לא עשו שימוש בכתב לא ניתן למצוא כתובות ממקור ראשון על חייו של דהיכו. לכן עיקר הפרטים בהם עושים שימוש החוקרים מקורם מחוץ למדי, ובפרט מקורות אשורים, פרסים, בבלים ויוונים (כדוגמת הֶרוֹדוֹטוֹס). הבעיה במקורות אלה היא נטייתם להיות עוינים או לא משקפים היטב את המציאות במדי. כל הדברים האלו מקשים את חקירת חלק זה בהיסטוריה של איראן.

למרות זאת כמעט בכל אותם המקורות מחוץ למדי כן מצוין קיומו של מנהיג מדי בשם דהיכו (או שם דומה אחר) שאיחד את שבטי המקום לישות אחת. ועיקר המחלוקת סביבו היא הבדל בין הפרטים השונים הנלווים לתיאורו במקורות השונים, כגון: הדרך המדויק בה עלה למלוכה, תיארוך הזמנים ותקופת מלכותו, שמו המדויק הנרשם אחרת בשפות שונות, מה היה מעמדו המדויק כמנהיג ומה השטח הנתון למרותו.

היסטוריה
--------

### עלייתו לשלטון

קודם לעלייתו של דהיכו היו המדיים לשבטים המפוזרים בכפרים עם ראש שבט לכל כפר מרכזי, ואלו היו נתונים למרות ישירה של האימפריה האשורית החדשה, שפשטה תדיר על אזור זה.

כפי העולה מדבריו המתואר בספר "היסטוריות" של הֶרוֹדוֹטוֹס (שהוא מקור המידע המרכזי) הנעזר משמועות שהגיעו לאזור בו פעל ומפי מסורות המקומיים שעברו בעל פה: ניתן להניח כי דיהכו שחי בסביבות סוף המאה ה-8 או תחילת המאה ה-7 לפני הספירה מזוהה כמנהיג שאיחד את כלל השבטים המדיים והיה למלכם הראשון. דהיכו שקודם היה אדם בעל מסרת פקיד בכירה (כנראה כשופט) בזמן השלטון האשורי במדי, איפשרה לו לסייע לאנשי המקום במצבם הקשה אל מול השלטון האשורי הדואך ואל מול אנרכיה המחריפה כלפי האימפריה.

> 
> וכאשר עמדו כל העמים אשר ביבשת ברשות עצמם באו שנית תחת ידי טירנים בדרך זו: בין המדים חי איש חכם, ושמו דֶיאוֹקֵיס (\*הוא דהיכו בשמו היווני) בן פְּרָאוֹרְטֶס. דיאוֹקיס זה שאף לשלטון ועשה ככה: המדים ישבו לפי כפריהם, ובכפרו היה הוא מכובד זה כבר והוא שקד לעשות צדק. ועשה זה יען כי כל ארץ מדי היתה מלאה חמס, אף כי ידע כי הרשע עוין את הצדיק. והמדים בני כפרו, בראותם את דרכיו, בחרו בו להיות שופט עליהם,
> 
> 
> 
> — היסטוריות, מפרק 96, הורודוטוס
> 

כפי העולה מדבריו של הֶרוֹדוֹטוֹס: ככל שעול האשורים הכביד על התושבים מדי שבקצה האימפריה. כך גבר רצונם של המקומיים למרוד ולדרוש עצמאות תחת הנהגה מדית מאוחדת ומרכזית שבראש יעמוד דהיכו כמלך, שנבחר ביד המקומיים שראו בו אדם מסור, חכם ורודף צדק.

> 
> ובהיות שוד וחמס בכפרים עוד הרבה יותר מאשר לפני כן, התקבצו המדים והתיעצו והתוכחו על דבר מצבם כמו שהוא... "אם נשאר במצב הנוכחי, אין ביכלתנו כלל לשבת בארץ; הבה נשימה מלך עלינו ואז תתנהל הארץ במשפט ואנחנו נשוב לעבודתנו ולא נעזוב את הארץ מפני החמס"... וכאשר רק הציעו את מי עליהם להקים למלך, היה דיאוקיס האיש אשר הציעו כולם במפגיע ואשר הללוהו מאד עד אשר הסכימו כי הוא יהיה למלך עליהם.
> 
> 
> 
> — היסטוריות, מפרקים 97 ו-98 הורודוטוס
> 

בקרב החוקרים קיים קושי לתאריך את הפרטים על דהיכו, אבל על-פי חלק מהחוקרים מוסכם כי: בערך לאחר 53 שנות מלוכה דיהכו מת, והוריש את כיסאו לבנו פרוורתי שמלך בין השנים 675-652 לפנה"ס.

### פועלו כמלך

לאחר עלייתו למלוכה פעל דהיכו לאיחוד כל השבטים במדי ולצרופן של הממלכות השכנות. הוא קראה לרכז את עיקר המאמצים כנגד אשור על-ידי יסוד עיר אחת מרכזית ומבוצרת - שעתידה להיות בירת הממלכה והיא העיר אַחְמְתָא הנמצאת בצפון מזרח איראן של ימינו. בנוסף ייסד צבא מאוחד שיחליף את "הצבאות השיבטים" המפוזרים להגנת הכפרים, והעדיף להתבסס על יחידות עלית כגון יחידת פרשים וקשתים רכובים, משמר מלכותי ואף יחידת מיוחדות לצורך פעולות ריגול וחיסול בכירים או מתנגדי המשטר, ובזמן מלחמה אלהם הצטרף גם גיוס אד-הוק של כלל האזרחים בממלכה - דבר שעתיד לתרום למדיניות הכיבושים של מדי. כדי ליישם את כל פועלו ולשמרו לטווח הרחוק, דאג דהיכו גם למערכת חוקים נוקשה ומוסדות שלטון שיאפשרו לשמור על שליטה טובה בממלכה.

בחלק ממקורות דהיכו מוצג גם כמי שייסד ארמונות, גנים ומקדשי פאר לאצולה ולמעמד הנמוך, בעוד הוא יושב בארמון מפואר ואוסר על אף אדם להיפגש איתו ללא אישור מיוחד וקפדני. תיאורים כאלה אינם היו ייחודיים רק לו, אלא היו נפוצים גם עם מלכי פרס נוספים שיבואו אחריו.

בימיו גם החלו המדיים "נפתחים" לידע רב. אם על-ידי התרבויות אותם כבשו, או על-ידי קשרי מסחר שיצרו עם תרבויות אחרות שהיו חדשות להם ובראשם בבל, דבר שבעתיד יתרום למדי להפוך למעצמה אזורית.

עם מותו של דהיכו בשנת 678 לפנה"ס לאחר תקופת שלטונו שנמשכה כ-53 שנה. הוא השאיר אחריו מורשת עצומה על כלל פועלו (גם על אלו ההיסטוריה ואלו שפחות) ובראשם הבריתות שכרת והכיבושים - שיהפכו "למסורת" עד סוף ימי הממלכה, וזאת על אף שהיה וסאל תחת אשור. מעשיו היו ייחודיים בהיסטוריה של איראן עד אז, ועוד יהיו משמעותיים ובעלי ערך רב לעתידה של האימפריה של מדי וזאת שתמשיך אותה - האימפריה האחמנית. לאחר מותו ירש אותו בנו פרוורתי שמלכותו מוערך בכמחצית השנים מזו של אביו ובזמנה כמעט וכל פועלו של אביו ירד לטמיון, על אף הצלחותיו הראשונות.

ראו גם
------

* ממלכת מדי
* היסטוריה של איראן
* האימפריה האשורית החדשה
* האימפריה הפרסית
* בבל

הערות שוליים
------------

1. ↑  Deioces | Persian Ruler, Founder of Media | Britannica, www.britannica.com (באנגלית)
2. ↑  deioces - חיפוש ב-Google, באתר www.google.com
3. ↑  Nathalie Choubineh, Medes, World History Encyclopedia (באנגלית)
4. ↑  Deioces, Academic Dictionaries and Encyclopedias (באנגלית)
5. ↑  *The Early Medes and the Median Empire (History of Ancient Iran) | Supplemental Podcast #3*, נבדק ב-2024-02-08
6. ↑  Karen Radner, Nadine Moeller, Daniel T. Potts, **The Oxford History of the Ancient Near East**, Oxford University Press, 2023-04-14, ISBN 978-0-19-068763-2. (באנגלית)
7. 1 2  Herodotus, The Histories, Book 1, www.perseus.tufts.edu
8. ↑  *Early Median and Persian Kings - Deioces, Cyaxares, Astyages and Cyrus the Great*, נבדק ב-2024-02-08

|  |  |
| --- | --- |
| בקרת זהויות עריכת הנתון בוויקינתונים | 
* GND: 118679260
* VIAF: 32790512
* WorldCat: viaf-32790512

 |